方岳
夜梦至何许岩壑深窈石上苔痕隐起如小篆有僧
大杨风日春，小范林壑秋。
去予几何年，各已如云浮。
谁歌黄金缕，共醉白玉舟。
梦中到蓬莱，名字留岩幽。
宁知地下郎，草记天上楼。
老石翠岚湿，古篆苍藓稠。
摩挲踞虎兕，郁屈蟠蛟虬。
想当得意时，落笔不自休。
江山有二老，文字照九州。
神物俨护持，剥蚀吾奚忧。
是间定何许，玲珑窈相绸。
云根与僧憩，雪罅如神锼。
欲呼古时月，为洗今人愁。
梦耶其非欤，起坐搔白头。